
BASES GENERALS DEL CONCURS DE PASTÍS DE FORMATGE
FIRA DE LA LLET DE VILOBÍ D’ONYAR

Aquest concurs, organitzat per l’Ajuntament de Vilobí d’Onyar i l’Associació Fira de La Llet, s’emmarca en els actes de la Fira de La Llet que se celebra anualment el mes d’octubre.

Aquesta Fira té com a objectiu aproximar la vida, els animals i les feines del camp, la conscienciació del consum de proximitat, especialment de la llet de vaca
de les explotacions catalanes, posar en valor els productes làctics i difondre els beneficis del seu consum i, per últim, reivindicar una professió que és vocacional i que està lligada al respecte i manteniment de l’entorn i dels animals de granja.

CONDICIONS PER PODER PARTICIPAR

La participació és oberta a tothom.

Les persones participants menors de 16 anys, hauran de presentar la inscripció del concurs amb l’apartat d’autorització dels/de les tutors/es legals, conforme permeten la participació del/de la menor al concurs, emplenada i signada, així  com l’autorització de drets d’imatge. El/la tutor/a legal haurà de signar, també, la recepció del premi, si és el cas. 

Només es podrà presentar un pastís de formatge per participant i categoria. 

Les persones que integren el jurat, no hi poden participar. 

Caldrà omplir i signar el formulari de participació i el document d’autorització d’ús
de la imatge personal i aportar la recepta completa del pastís de formatge en format paper. Tota la documentació s’ha de portar omplerta en el moment de la inscripció.

Per poder gaudir del premi, les persones premiades també hauran d’aportar la recepta en format digital.

L’incompliment dels requisits de participació, inscripció i/o elaboració provocarà la no inclusió o l’eliminació del pastís del concurs.

INSCRIPCIONS I LLIURAMENT DEL PASTÍS DE FORMATGE

La inscripció es farà el dia i hora assenyalats a cada EDICIÓ anual i sortirà publicat a la programació de la Fira. La inscripció tindrà una hora d’inici i una hora de finalització. 

La inscripció es farà efectiva en el moment del lliurament del pastís de formatge a la organització (veure formularis de participació). 

En cap cas es podrà rebre un pastís de formatge  fora de l’horari d’inscripció. 

Per a inscriure’s, la persona haurà d’omplir el formulari de participació amb les següents dades:
- Nom complert
- Població de residència
- Telèfon de contacte
- Recepta completa (en format paper) del pastís de formatge, amb indicació de tots els ingredients, quantitats i passos per la seva elaboració. També caldrà indicar si hi ha presència d’al·lèrgens (a més de llet i ou). Si no s’especifica el contrari, s’entendrà que el pastís de formatge conté gluten perquè no ha estat elaborat en un ambient lliure de gluten. 

Les persones guanyadores, a més hauran de signar un full de “HE REBUT” on s’hi farà constar, a més a més, el seu DNI.

Per poder gaudir del premi, les persones premiades també hauran de donar la seva adreça de correu electrònic i aportar la recepta en format digital.

Les persones participants al concurs també hauran d’omplir i signar el document l’autorització d’ús de la imatge de les persones.

Les persones participants menors de 16 anys, hauran de presentar la inscripció del concurs amb l’apartat d’autorització dels/de les tutors/es legals, conforme permeten la participació del/de la menor al concurs, emplenada i signada, així com l’autorització de drets d’imatge.

Ambdós documents estaran disponibles amb anterioritat al web www.vilobidonyar.cat i s’hauran de portar omplerts per fer la inscripció,  juntament amb la recepta.

La inscripció al concurs comporta la plena acceptació de les bases generals i específiques, si n’hi ha, del concurs així com del jurat i del seu veredicte. 

A cada pastís de formatge se li assignarà un número, que serà el seu número de participació, per tal de mantenir l’anonimat de les persones concursants. Aquest número constarà també a la butlleta de participació.

CATEGORIES 

Categoria ÚNICA: PASTÍS DE FORMATGE  

CONDICIONS PER A L’ELABORACIÓ I PRESENTACIÓ DEL PASTÍS DE FORMATGE  

L’elaboració ha de ser casolana. No s’acceptaran pastissos comercials, ni precuinats, ni industrials. 

S’ha de fer amb LLET PASTEURITZADA DE VACA i FORMATGE DE LLET DE VACA, del tipus que es vulgui.

El pastís ha de ser per a 4 persones o racions, en una sola peça (NO PORCIONS INDIVIDUALS) 

S’han de complir escrupolosament els preceptes d’higiene i salubritat exigits en hostaleria.

El pastís s’haurà de portar DESEMMOTLLAT, en un plat, safata o similar. L’organització no es fa responsable del retorn dels plats o safates de presentació.

PROTECCIÓ DE DADES

Les persones que participen al concurs declaren estar informades sobre el tractament de les seves dades:

En compliment del nou Reglament (UE) 2016/679, de 27 d’abril (GDPR), la Llei Orgànica 3/2018, de 5 de desembre (LOPDGDD), i la Llei (ES) 1/1982 de protecció civil, dret a l’honor, intimitat personal i familiar i a la pròpia imatge,  t'informem del següent: El responsable de les dades facilitades lliurement és  l'Associació Fira de La Llet (NIF G55246706), amb seu a Vilobí d’Onyar, Travessia del Primer d’Octubre de 2017, 1. En nom de l'organització tractem la   informació que ens facilites per tal d'oferir el servei sol·licitat. La finalitat d’aquest  fitxer és facilitar la gestió de les activitats que s’ofereixen des de l’entitat amb  l’objectiu d’organitzar i desenvolupar aquest concurs. Les dades proporcionades  es conservaran mentre es mantingui la relació o durant els anys necessaris per  complir amb les obligacions legals. Les dades només se cediran a l’Ajuntament  de Vilobí d’Onyar excepte en els casos en què hi hagi una obligació legal. 

D’aquestes dades només es farà públic el nom de la/les persona/es guanyadora/es, que podrà sortir a les xarxes socials pròpies i municipals, pàgina web, revistes i altres publicacions municipals, així com al llibre de receptes en qualitat d’autor/a del pastís de formatge.

Teniu dret a accedir a les vostres dades personals, rectificar les dades inexactes o sol·licitar la seva supressió quan les dades ja no siguin necessàries.

PROPIETAT INTELECTUAL

Les persones guanyadores cediran, de forma no exclusiva, els drets de les fotografies dels pastissos de formatge presentats a l'Associació Fira de La Llet per reproduir-les, distribuir-les i fer-ne comunicació pública a través de qualsevol mitjà de difusió i suport existent (propis i de l’Ajuntament de Vilobí d’Onyar), inclosos, entre altres: materials gràfics, audiovisuals, mitjans publicitaris, xarxes socials i web de amb finalitats de promoció de la Fira, difusió del Concurs i, fins i tot, recopilar-ho en un llibre de receptes o similar. Els noms seran utilitzats sempre en el context explícit d’aquest concurs, com a persones guanyadores del concurs.

L’Associació Fira de la Llet podrà cedir aquest material, total o parcialment, a l’Ajuntament de Vilobí d’Onyar, com a entitat col·laboradora de la Fira de la Llet, que el podrà utilitzar amb les mateixes finalitats.

JURAT
El Jurat estarà conformat per membres de l’Associació Fira de La Llet, personal tècnic de l’Ajuntament de Vilobí d’Onyar i persones vinculades al món de la  gastronomia, pastisseria, o mitjans de comunicació. 

Les persones que integren el jurat, no poden participar al concurs. 

El jurat està facultat per resoldre qualsevol situació no prevista en aquestes   bases de la manera que consideri més adequada. 

El jurat desconeixerà, en tot moment, la identitat de les persones que han  elaborat cadascun dels pastissos de formatge i tindrà l’obligació d’excloure’s com a membre del jurat si per acció voluntària o involuntària n’esbrinés l’autoria abans d’haver emès  un veredicte. 

Els i les membres del jurat puntuaran els pastissos de formatge, sobre 40 punts amb els següents criteris: 

	Qualitat de l’elaboració
	Entre 1 i 10 punts

	Qualitat de la presentació
	Entre 1 i 10 punts

	Sabor
	Entre 1 i 10 punts

	Originalitat
	Entre 1 i 10 punts




VEREDICTE I LLIURAMENT DE PREMIS
El veredicte del jurat es farà públic en el dia i hora assenyalats a cada EDICIÓ  anual i sortirà publicat a la programació de la Fira de la Llet. 

El veredicte del jurat serà inapel·lable. 

Totes les persones participants correctament inscrites tindran un obsequi que es  lliurarà en el moment de la seva inscripció. 

Les persones guanyadores, a més hauran de signar un full de “HE REBUT” on s’hi farà constar, a més a més, el seu DNI.

[bookmark: _Hlk175036762]Les persones premiades també hauran de donar la seva adreça de correu electrònic i enviar la recepta en format digital a ajuntament@vilobidonyar.cat .

El nombre i la descripció dels premis s’especificaran a cada EDICIÓ.

Les racions que sobrin, després que el jurat faci el tast, es tallaran en porcions perquè el públic assistent el pugui degustar lliurament i voluntària. L’Ajuntament de Vilobí d’Onyar i l’Associació Fira de la Llet queden deslliurats de la responsabilitat civil d’aquesta acció lliure i voluntària.

